GiliGold/VAD_KnessetCorpus huggingface dataset:
צבי הנדל: אם לא יתקבל כסף נורמלי ממשרד העבודה, תצטרכו להתחייב על השירות שאתם רוצים, שאני מניח שזה לא מי-יודע-מה, ואז אפשר לצאת לדרך, לקורס.
צבי הנדל: אלה שתי האפשרויות.
צבי הנדל: פרט לעובדה שנשמיץ זה את זה ונתעצבן וכו', אינני רואה כרגע אלטרנטיבה שלישית בנוסף לשתי האפשרויות שמניתי.
קלאודיה כץ: אני אומרת שאין שום בעיה לשלם ל"תל-רן" בעד העסקת מזכירה בחצי משרה.
אשר לסטר: אין לנו בעיה טכנית לדווח.
אשר לסטר: יש לנו מערכת ממוחשבת והיא מדווחת שנים למשרד העבודה בצורה טובה מאד.
קלאודיה כץ: אנחנו נמצאים כאן במצב מאד לא טוב.
קלאודיה כץ: אני מבינה שלמר לסטר יש טענות לממשלה כולה, מאחר שאמרת שאתה לא רוצה לעזור לממשלה.
קלאודיה כץ: כולנו באותה קלחת, אבל יש עולים, חיים ונושמים, וגם אוכלים, והם צריכים לאכול משהו גם בחגים.
קלאודיה כץ: אנחנו מאד רוצים לעזור לעולים, כי גם התוכנית הזאת צריכה להיות תוכנית טובה, ואנשים לא צריכים להתעכב בגלל דברים כאלה ולהעביר את הפידבק הלאה, כי אנחנו צריכים את העלייה לקיום של כולנו, ואין שום סיבה בעולם שלא נצא מכאן עם סיכום מתקבל על הדעת.
קלאודיה כץ: יש כאן התחייבות של חברי הכנסת, שאני מאד מכבדת אותה, להילחם ולנסות לעזור בצורה כזו או אחרת.
קלאודיה כץ: אבל כדי להתחיל, הצעד הראשון הוא מכלול הדברים, כי אף לא אחד מהם יוכל להתקיים, לשכור דירה וגם ללמוד.
קלאודיה כץ: לכן צריך להחליט אם אנחנו רוצים לעזור להם או לא.
קלאודיה כץ: בואו נסגור את זה כאן ולא נשאיר חצי סיכום שאחר-כך לא ייצא ממנו דבר.
ברוך קושזבה: אני חוזר למשפט שנאמר בתחילת הישיבה, שאם המכתב היה ידוע מראש, לא היה צורך לקיים את הישיבה הזאת.
ברוך קושזבה: זה הכל.
אשר לסטר: תשובתנו היא שלילית לגביו, כי אז לא היה צורך בפגישה.
ברוך קושזבה: אתה אומר את זה על דרך השלילה.
ברוך קושזבה: חשבתי שאתה אומר את זה על דרך החיוב.
אשר לסטר: אנחנו לא ניתן שום דיווח.
ויקטור בריילובסקי: אולי אפשר להגיע לפשרה שאחד הסטודנטים מהקבוצה יהיה אחראי על הדו"ח וזה יהיה הפתרון.
אשר לסטר: לפי דעתי מי שהיה יושב פה בצד היה אומר: אני נמצא בתיאטרון אבסורד.
אשר לסטר: יש חברה שמוכנה לתרום ועליה מפעילים את כל המצפון ואת כל המוסר.
אשר לסטר: בגלל שתרמת אתה "דופק" את העולים.
אשר לסטר: סליחה על הביטוי.
צבי הנדל: כולם צדיקים פה.
צבי הנדל: רבותיי, אני הבנתי את הפרינציפ.
צבי הנדל: נכון לרגע זה יש אופציה אחת.
צבי הנדל: כרגע אין קורס.
צבי הנדל: אנחנו נצטרך לעשות מאמצים, לא ליד השולחן הזה, ואם נצליח יהיה קורס.
צבי הנדל: אני מאד מקווה שאת המאמצים שלנו נעשה באופן הזריז ביותר כדי שמה שפחות זמן תהיו תלויים באוויר.
צבי הנדל: לצערי הגדול, היום לא הצלחתי.
צבי הנדל: בוקר טוב לכולם, שנה טובה, חורף טוב, גשמים בעתם.
צבי הנדל: תודה לסגן השר על שהגיע ואנחנו מאחלים לו בהצלחה.
צבי הנדל: אני חייב לציין שזו הישיבה הראשונה שלנו עם המנכ"ל החדש שלך המשרד לקליטת העלייה מר רונן פלוט ואנחנו מאחלים לו בהצלחה ואכן הוא זקוק לאיחולים ולהצלחה.
צבי הנדל: המשנה למנכ"ל הוא כבר ותיק, אבל גם לו אנחנו מאחלים הצלחה.
צבי הנדל: תמיד בפתיחה של מושב אנחנו מתעדכנים ושומעים מפי המשרד דיווח והפעם, מאחר שאנחנו גם לקראת התקציב, עיקר הדיון יהיה סביב התקציב.
צבי הנדל: אני כבר אומר גם לסגן השר ולנוכחים שעל נושא התקציב, בעיקר בתחום מוגדר אחד – ולא רק זה אלא נשמע אולי עוד דברים – ביקשתי מיושב-ראש ועדת הכספים לקיים ישיבה משותפת והיום אני יושב אתו כדי לסכם את התאריך המדויק.
צבי הנדל: אתם יודעים שועדת העלייה, הקליטה והתפוצות היא ועדה מאוד מאוד חשובה אבל אין בכוחה לעצור תקציבים ולמנוע אותם.
צבי הנדל: יש לה כוח מוסרי גדול אבל כוח מוסרי באוצר לא כל כך עובד ולכן אנחנו נקיים ישיבה משותפת עם ועדת הכספים תוך הסכמה של יושב-ראש הוועדה להירתם לכמה נושאים חשובים.
צבי הנדל: בדרך כלל זה לא נעשה בתקופת הכנת התקציב, אבל קיבלתי את הסכמתו ואנחנו ננצל את זה לטובת העם והארץ.
צבי הנדל: מאחר שיש בעיות שהזמן גרמן ויש גם פוליטיקה קטנה ולא רק פוליטיקה גדולה של קליטת עלייה, את הישיבה הזו נסיים קצת לפני השעה 11:00 ולכן נהיה מאוד ענייניים ותמציתיים.
צבי הנדל: סגן השר מבין את הצורך – למרות שאולי הוא לא מסכים לו – ולכן אני מבקש מכולם להיות קשובים, שקטים ולדבר בקצרה.
יולי יואל אדלשטיין: למרות כל החדשות של הימים האחרונים, אני רוצה לאחל שנה טובה ונקווה שתהיה שנה יותר טובה ממה שהורגלנו בשבועיים האחרונים.
יולי יואל אדלשטיין: אני לא רק מבין את הצורך לסיים את הישיבה בשעה מסוימת אלא גם אדוני היושב-ראש אתה מסמל בשבילי ברגעים אלה את הקונצנזוס סביב נושא קליטת העלייה כי כרגע אתה לא קואליציה ולא אופוזיציה, כך שעבורי זה דבר מאוד סמלי אופוזיציה וקואליציה כאחד בוועדה הזו יובילו את נושא קליטת העלייה להישגים חדשים.
יולי יואל אדלשטיין: בנימה יותר רצינית אני אומר שאני ודאי אצטער אם סיעתך תחליט מה שתחליט ואני מאוד אשמח אם תחליטו להישאר.
יולי יואל אדלשטיין: אני בטוח שמה לא יהיה מבחינת ההתפתחות הפוליטית, בוועדה נרגיש כבעלי ברית, ואם יהיו פה ושם ויכוחים, הם בכלל לא יהיו קשורים בענייני אופוזיציה וקואליציה אלא בגישה עניינית לסוגייה זו או אחרת בקליטה.
יולי יואל אדלשטיין: חברים יקרים, אני אשתדל מאוד להיענות לקריאתו של היושב-ראש ולקצר.
יולי יואל אדלשטיין: כפי שאתם יודעים, יש לי בעיה בנושא הספציפי הזה של קליטת העלייה וכשאני מתחיל לדבר, לא תמיד אני יודע לעצור כי יש כל כך הרבה דברים שאני רוצה לשתף אתכם, רוצה לומר, רוצה להסביר ורוצה להתמודד אתם.
יולי יואל אדלשטיין: בפני רוב המשתתפים נמצאת חוברת ואני אוכל להפנות אתכם לדף הספציפי.
יולי יואל אדלשטיין: אני אתן סקירה מאוד מתומצתת של הדברים שהמשרד עשה והבעיות שאנחנו מתמודדים אתן, ואם במהלך הסקירה אני אבקש משהו, אני מקווה שמי שממונה על השקפים יעזור לי למצוא מיד את הדף המתאים בחוברת ותוכלו לראות את הנתון עליו אני מדבר.
יולי יואל אדלשטיין: בעמוד 5 בחוברת נמצא נתון השוואתי של מספרי העולים שמגיעים למדינת ישראל ואני חושב שלא כדאי להתחיל את הסקירה בלי להתייחס לנתון הזה.
יולי יואל אדלשטיין: כפי שאתם רואים נכון לחודש ספטמבר מדובר ב25- אלף עולים שהגיעו למדינת ישראל, נתון שאפשר לתת לגביו פרשנויות לכאן ולכאן.
יולי יואל אדלשטיין: הנתון מצד אחד לא מעודד בהשוואה לשנים הקודמות, אבל מצד שני בהתחשב במצב בו אנחנו נמצאים ובהתחשב בכל האבדות הקשות מנשוא שסובלת קהיליית העולים בתקופה האחרונה, אני חושב שאפשר לסכם ולומר שהעלייה נמשכת ומי כמונו מקווה – גם כאזרחים וגם כאלה שעוסקים בקליטת העלייה – שהמצב ישתנה לטובה וגם הנתונים ישתנו לטובה.
יולי יואל אדלשטיין: ודאי שאי אפשר לפטור אותנו מלעשות את המקסימום למרות הנתונים הכלליים הקשים במצב הביטחוני ובדברים הקשורים אליו, אבל בואו נגיע למה שאנחנו כמשרד עושים.
יולי יואל אדלשטיין: קודם כל, אני רוצה לפתוח בנימה אישית ולומר שאנחנו במשרד הקליטה לאחרונה מתגעגעים – אם אפשר לומר בצורה אירונית או צינית – לבעיות הרגילות של הקליטה.
יולי יואל אדלשטיין: אני רוצה לעסוק בזוג קשישים שיגיע ויתלונן על כך שהוא הרבה שנים בתור לדיור או משפחה חד-הורית שהאימא מתקשה למצוא תעסוקה.
יולי יואל אדלשטיין: לצערי הרב בתקופה האחרונה העיסוק הוא יותר במשפחות שהבעיות שלהן הן הרבה מעבר לבעיות הרגילות של הקליטה וכאן גם אולי המקום בפורום הזה בשמך אדוני היושב-ראש להודות לכל עובדי משרד הקליטה שהתגייסו בעת חופשתם המתוכננת מראש ופתחו את הסניפים ועזרו.
יולי יואל אדלשטיין: העובדה היא שכל הקרובים שהיו רוצים לעלות על המטוס ולהגיע עלו וראוי לציון שיתוף הפעולה שהיה עם כל הגורמים כמו משרד הפנים, לשכת הקשר, השגרירויות, הסוכנות היהודית וכולי.
יולי יואל אדלשטיין: אני מרגיש שאני חב חוב לוועדה כי בסקירה האחרונה שלנו עשיתי דבר שאני לא נוהג לעשותו ואולי גם לא כולם אהבו אותו כשאמרתי שאני לא יכול להתייחס כאן בבחינת עסקים כרגיל בנושא הקליטה כשבע
יולי יואל אדלשטיין: צם מגיעים עולי אתיופיה ואין היכן לאכלס אותם וזה לצד שערורייה של בתי מלון שמאוכלסים בעולי אתיופיה בצורה שהיא גם לא טובה מבחינה מקצועית שלנו כקליטת עלייה וגם עולה למדינה עשרות אלפי דולרים ליום וזו הוצאה מיותרת לגמרי.
יולי יואל אדלשטיין: מאז חלו כמה התפתחויות ולצורך כך אני מבקש לעבור לעמוד 18 בחוברת כי אני רוצה להראות לכם מה קרה מאז.
יולי יואל אדלשטיין: בעמוד 18 אתם יכולים לראות מה קרה מאז כאשר מצד ימין תראו את האוכלוסייה שהייתה בבתי מלון לפני שלושה חודשים ומצד שמאל תראו את אותם 400 עולי אתיופיה שנמצאים במקום אחד.
יולי יואל אדלשטיין: זאת תקלה נקודתית שתוך שבוע-שבועיים תיפתר.
יולי יואל אדלשטיין: כל האנשים שהיו בבתי מלון עברו למקומות שאנחנו מכנים אתרי קבע או אתרי קליטה או מרכזי קליטה שנשכרו עבורנו על-ידי הסוכנות היהודית.
יולי יואל אדלשטיין: העמוד הזה הוא חשוב לי מאוד כי הלכנו למשרד האוצר, היו לנו ויכוחים קשים, והסיכום היה שמול מתן פתרונות כספיים מצד האוצר, אנחנו מתחייבים לסיים את הפרשה הזאת של בתי מלון שמהווים הוצאה מיותרת ויקרה.
יולי יואל אדלשטיין: זה רק מראה – ואני אומר זאת בגאווה בלתי מוסתרת – שכאשר אנחנו כמשרד מתלבשים על איזשהו נושא בצורה רצינית, אנחנו גם יודעים לבצע משהו.
יולי יואל אדלשטיין: אני רוצה להתייחס לתחום השיכון ולהזכיר כמה פרוייקטים שמלווים אותנו כרגע.
יולי יואל אדלשטיין: בנושא של פינוי אתרי קרוואנים.
יולי יואל אדלשטיין: אני חושב שהסיסמה הזו של פינוי אתרי קרוואנים מאז ומתמיד מלווה כמה וכמה ממשלות וכמה וכמה שרי קליטה.
יולי יואל אדלשטיין: התלבטתי מאוד אם להכריז על המבצע הזה, ואני חושב ששיתפתי את חברי הוועדה בפעם הקודמת בהתלבטויות האלה, אבל אני רוצה לומר לכם שעם כל הקשיים יש כאן התקדמות פשוט מעוררת הערכה מבחינתי כלפי אותם העובדים שעוסקים בנושא הזה ביום יום.
יולי יואל אדלשטיין: זה המקום לשבח את המנכ"ל החדש של המשרד, רונן פלוט, שבאמת לקח את הפרוייקט הזה כפרוייקט ראשון שהוא הוביל וזה ברמה של טיפול פרטני בכל משפחה ודוח שמגיע כל בוקר ללשכת המנכ"ל עם עוד פתרון או עוד חצי פתרון לגבי כל הדברים שנעשו בינתיים.
יולי יואל אדלשטיין: הטבלה בעמוד 15 עוד יותר ברורה ובה אתם רואים את הירידה המתמדת של היחידות המשפחתיות.
יולי יואל אדלשטיין: אני מאוד מקווה שנוכל להשלים תוך כמה חודשים את המבצע הזה ואני לא חושב שבחדר הזה צריך לשכנע מישהו שאחרי 11-10 שנים של קיום אתרי הקרוואנים הגיע הזמן לסיים את הפרק הזה במדינת ישראל ובחדר הזה מיותר לציין שאין פה כוונה להשאיר עולים ללא פתרונות או לזרוק אותם החוצה ללא פתרון אמיתי.
יולי יואל אדלשטיין: אני מאוד מקווה שבפעם הבאה הסיסמאות האלה של פינוי האתרים יהפכו גם למציאות וקרוואנים יהוו חלק מן ההיסטוריה שלנו.
יולי יואל אדלשטיין: בנושא דיור באופן כללי ולאו דווקא בתחום עולי אתיופיה, שני פרוייקטים שאנחנו עוסקים בהם כרגע כאשר האחד הוא ישן אבל מוכר היטב והוא פרוייקט של מקבצי דיור.
יולי יואל אדלשטיין: אני רוצה לשתף את חברי הוועדה ולומר שאנחנו יוצאים עם מכרז חדש ממש בימים אלה.
יולי יואל אדלשטיין: היה מכרז שמסיבות אלה ואחרות לא העלה מועמדים.
יולי יואל אדלשטיין: אם מישהו ירצה לקבל הסבר יותר מקצועי, יוכל לקבל אותו ממני או מחביב קצב.
יולי יואל אדלשטיין: רק מספר מועט של ערים, ארבע ערים, העלו הצעות טובות מבחינת שוק הנדל"ן ואנחנו עכשיו יוצאים עם מכרז בצורה קצת שונה ומקווים מאוד שב13- ישובים שנקבעו למכרז הזה, כולל רמלה, יימצאו תשובות.
יולי יואל אדלשטיין: הפעילות הזו מתבצעת – ואני אומר את זה גם כי אני מודע לביקורת שהייתה פה ושם, לפעמים יותר קונסטרוקטיבית ולפעמים פחות – תוך כדי ניסיון מתמיד שלנו להוריד את המחירים, לשפר את תנאי המגורים של העולים ואת התוצאות אפשר לראות בשטח במקבצים האחרונים כשאני חושב שאנחנו כבר בשלב אחר לגמרי.
יולי יואל אדלשטיין: במקביל לזה מתקיים מבצע של משרד השיכון ומשרד הקליטה ביחד בנושא השכרה לטווח ארוך.
יולי יואל אדלשטיין: המבצע הזה רק התחיל אבל לצערי הרב העיתוי היה כאשר לפני החגים פתחנו במבצע ואחר-כך משרדי הממשלה לא עבדו.
יולי יואל אדלשטיין: מדובר בשכירות בשוק פרטי לתקופה של חמש עד עשר שנים של דירות על-ידי קשישים עולים.
יולי יואל אדלשטיין: נושא אחרון בתחום הדיור הוא קידום בתור.
יולי יואל אדלשטיין: בוועדה בפעם הקודמת העלו סוגייה – לדעתי גם היא קצת מיותרת שבשפת המשפטנים מהווה לקונה – כאשר קודמו בתור לפי חוק הווטרנים, ותיקי מלחמת העולם השנייה שאינם נכים, ואילו נכים, מכיוון שלפי הגדרות מוזרות לא נחשבו לנזקקים כי הם מקבלים קצבה נוספת, לא קודמו בתור לדיור.
יולי יואל אדלשטיין: אחרי התדיינות משפטית ממושכת הצלחנו לפתור את זה ללא צורך בחקיקה.
יולי יואל אדלשטיין: אני מקווה שהחקיקה תיגע בעוד כמה עיוותים שהיו בחוק הזה בנושא של נכים כי מה שאנחנו כמשרד הקליטה עשינו היה רק קידום בתור.
יולי יואל אדלשטיין: יכול להיות שהיו שם סוגיות להתייחס אליהן, אבל ההוראה יצאה לכל הסניפים.
יולי יואל אדלשטיין: הנושאים שאנחנו כמשרד נצטרך להתמודד אתם הרבה בתקופה הקרובה, פרט ליעדי המשרד שנקבעו ודיברנו על זה, הם נושא של הוראת עברית, נושא של נוער, נושא של משק בהאטה והתמודדות עם זה.
יולי יואל אדלשטיין: אלה דברים שאנחנו כמשרד מקווים להתמודד אתם בשנה הבאה.
יולי יואל אדלשטיין: הנושא הכבד ביותר מכל אלה שהזכרתי זה ודאי הסוגייה של מצב המשק ומצב העולים בעקבות כך.
יולי יואל אדלשטיין: אני לא איש בשורה בנושא של הקיצוץ במשרד הקליטה.
יולי יואל אדלשטיין: כל הדברים היפים שאני יכול לספר על פעילות – ואני מניח שאנחנו כאן סומכים אחד על השני, ואם ודאי יהיו תקציבים בהתאם אנחנו נדע גם לבצע אותם ויחד עם חברי הוועדה למצוא כיוונים לפעילות – אבל אני אסביר במילה אחת במה הבעיה ובמה היא שונה מכל מחזה רגיל שתמיד בא שר ומתלונן על קיצוץ תקציבי.
יולי יואל אדלשטיין: בגלגול הקודם הייתה לי הבנה עם אותו אגף התקציבים ולפעמים גם עם אותן דמויות.
יולי יואל אדלשטיין: משרד הקליטה בנוי בצורה מסוימת כאשר התקציב שלו הוא כשני מיליארד שקלים כשבערך מיליארד ו600- מיליון מהווים סל קליטה, מענקי מכס וכל מה שקשור לקיום.
יולי יואל אדלשטיין: הקיצוץ במשרדי הממשלה בדרך כלל נקבע בצורה של אחוז כאשר כל משרד ממשלתי צריך לקצץ שלושה אחוזים, ארבעה אחוזים, וכאן בדיוק נמצא הפלונטר.
יולי יואל אדלשטיין: אם מדובר בארבעה אחוז משני מיליארד ואם מבצעים את הקיצוץ הזה בכל, כולל בסל קליטה, כולל בקיום, כולל בכל התחומים, הרי שאז זה קשה, אבל מה לעשות, יש אחריות לאומית, יש מצב לאומי מסוים וברור שאף אחד לא עושה את זה מרוע לב למשרד הקליטה או לעולים.
יולי יואל אדלשטיין: אבל כשהקיצוץ נקבע באחוזי מכלל התקציב אבל ההוראה היא לקצץ רק מתקציבי פעילות שהם כל כולם 400 מיליוני שקלים, יוצא שהקיצוץ של כ37- מיליון שקלים מהווה כעשרה אחוזים, תשעה ומשהו אחוז, מתקציבי פעילות של המשרד.
יולי יואל אדלשטיין: אם אנחנו לא רוצים לשחק בכאילו ולקצץ שני שליש מאיזו יחידה ולומר שהיא ממשיכה לפעול כרגיל, מדובר כאן בסגירת היחידה, בסגירת תחום פעילות מסוים, כי אחרת יוצא משחק וניסיון להסתיר שבעצם בתחומים שונים – כגון תעסוקה, כגון מדענים, כגון קליטה בקהילה – אין לנו מענה אמיתי.
יולי יואל אדלשטיין: בנימה לא אופטימית זו אני רוצה להפסיק את סקירתי כי הבטחתי לקצר.
יולי יואל אדלשטיין: אני מאוד מקווה שאנחנו ביחד – כפי שהודיע היושב-ראש – בפעילות כאן, בפעילות בוועדת כספים, בפעילות שלנו כמשרד מול משרד האוצר, מול ראש-הממשלה שהוא גם השר לקליטת העלייה, נצליח באמת להגיע לאיזשהו הסדר קצת יותר הגיוני מכפי שמסתמן היום.
צבי הנדל: אני מאוד מקווה שנצליח בצורה רצינית לעשות יד אחת עם ועדת הכספים.
צבי הנדל: בכל מקרה חשוב לדעת שאחד מהדברים המרכזיים שעליהם שמעתי גם מסגן השר וגם מהסוכנות היהודית שמכינים לו תוכנית רצינית לקראת שנת 2002 זו עלייה - ולצורך העניין הזה הוכנו מסמכים וניירות עבודה – משלוש ארצות שנקראו ארצות רווחה ואני מתייחס לארגנטינה, לדרום-אפריקה ולצרפת.
צבי הנדל: זה ודאי בלי להוריד מאומה ממה שצריך לעשות ואולי אפילו להגביר בעלייה מאתיופיה ומחבר העמים.
צבי הנדל: כל הנושא הזה בעצם כלל לא קיבל ביטוי תקציבי ואם יש דברים מאוד רגישים כמו מענק המכס שהוא בסביבות 10,000 שקלים, אם הוא יורד ל5,000-, לאותו עולה 5,000 שקלים כאלה, גם אם משרד האוצר יגיד שמחירי המוצרים החשמליים ירדו, זה מהווה סכום נכבד וזה לא מרגיע אף אחד מהעולים כאשר מדובר בתקופה הכי קריטית שלהם מבחינה כלכלית.
צבי הנדל: רשמתי לי ארבעה דברים שנצטרך לעמוד עליהם וביניהם כל הנושא הזה של תעסוקה, לימוד עברית גם למבוגרים וגם לנוער, כל הטיפול האישי והפיתוח האישי וכולי.
צבי הנדל: במקרה של מדענים עולים, אם אתה מתאים אותם ועוזר להם בשלבים ראשונים, מלמד אותם עברית, וכל הנושא של הטיפול הזה הוא חשוב ולא יכול להיות מקוצץ, אבל אם קראתי והבנתי נכון את התקציב כרגע הוא מקוצץ.
צבי הנדל: המבצע שדיברתי עליו לגבי שלושת המדינות וממילא הכנת המשרדים לקליטה, וכאן משרד הקליטה הוא אחד המרכיבים ולא היחיד.
צבי הנדל: בנוסף לכל אלה, קיימים אותם פרטים קטנים אבל הרסניים כמו הקיצוץ של מענק מכס ואולי יש עוד דברים שלא עליתי עליהם.
צבי הנדל: אלה הדברים.
צבי הנדל: אוזני האוצר כרויות ושומעות ובעזרת השם אני מקווה שנקבל גם את עזרת האוצר.
יולי יואל אדלשטיין: אני רוצה לעדכן את הוועדה בדברים שאולי אתם ממילא יודעים כי היו קצת ויכוחים סביב הנושא הזה.
יולי יואל אדלשטיין: נושא של טיפול בחיילי צד"ל והמשפחות שלהם עבר לאחריות משרד הקליטה בצורה שבינתיים משביעה רצון שלנו.
יולי יואל אדלשטיין: נושא נוסף שאני רוצה להעלות לסדר היום, ואולי גם נשמע את תגובת נציגת אגף התקציבים.
יולי יואל אדלשטיין: בדרך כלל באים לבקש תקציבים, אבל כאן אני לא מדבר על בקשת תקציבים.
יולי יואל אדלשטיין: יש איזשהו פלונטר במינהל הסטודנטים שמשותף לנו ולסוכנות היהודית וכתוצאה מהפלונטר הזה שבמילה אחת מישהו החליט שאנחנו לא צריכים לממן את שכר הלימוד אלא הסוכנות היהודית צריכה לממן, בסוכנות היהודית חיים לפי לוח זמנים מסוים של תזרים מזומנים ולכן כרגע הם לא מעבירים את מה שצריך ללכת לשכר הלימוד.
יולי יואל אדלשטיין: לא אלאה אתכם בכל הפרטים, אבל כתוצאה מזה סטודנטים שנה ב' ו-ג' לא קיבלו התחייבויות תשלום ולא יכולים להתחיל את שנת הלימודים.
יולי יואל אדלשטיין: דיברתי על זה אתמול עם ראש-הממשלה ואמרתי לו שאני מתבייש שאני מעלה בפניו את הסוגייה הזאת.
יולי יואל אדלשטיין: אם הייתי בא ואומר שאני צריך מאה מיליון שקלים לעלייה מארגנטינה, מצרפת ומדרום-אפריקה שזה נושא ברמה של ראש-הממשלה, אבל כאן אני לא מבין את הנושא, לא מבין למה זה קורה ופגישות חוזרות ונשנות, כולל של המנכ"ל עם סגנית הממונה על התקציבים, לצערי הרב לא הועילו ואולי באמת נשמע כאן איזושהי תגובה.
אריה אזולאי: ברשותך, אני רוצה להדגיש שני נושאים כאשר בנושא הראשון אני בהחלט ממליץ שכאן תתקבל החלטה.
אריה אזולאי: כולנו, יותר מכל אחד אחר, מודעים לעידוד עלייה מהמערב בחלון הזדמנות שנפתח, וזה היה עוד לפני ה11- בספטמבר, בשלוש ארצות – צרפת, ארגנטינה ודרום-אפריקה – הוא רק החמיר היום.
אריה אזולאי: הסוכנות היהודית את חלקה בפעולה לעידוד עלייה תשקיע ותמשיך להשקיע, אבל ברור לנו שבלי ההתגייסות הממשלתית זה לא ילך או שילך פחות.
אריה אזולאי: הנושא השני ובנושא זה אני מציע ליושב-ראש הוועדה לזמן פגישה מיוחדת.
אריה אזולאי: יש כמה ארצות מצוקה.
אריה אזולאי: פעם דנו כאן בתימן אבל עדיין יש עוד ארצות ערב בהן עדיין יש קהילה יהודית ובמצב החדש שנוצר בארצות איסלמיות אני חושב שצריך לקבל החלטת ממשלה נקודתית, כאשר לפעמים מדובר ב4,000-3,000- אנשים.
אריה אזולאי: בלי תוכנית נקודתית כוללת, זה לא ילך.
אריה אזולאי: לגבי מינהל הסטודנטים.
אריה אזולאי: הנושא בטיפול ואני מקווה שבהקדם יימצאו הפתרונות לכך.
אריה אזולאי: אני יכול רק לומר שלמרות הירידה של אחוז העולים מברית-המועצות, אני חייב לציין שהתוכניות לטווח ארוך של הצעירים, של סל"ע ושל נעלה, לא רק שלא ירדו אלא אפילו עלו ועל זה יש לברך.
שושנה רון: יש לי משאלת לב והיא שבנושא תקציב התמיכות תעשו את הכל שזה יהיה חלק אינטגרלי מהתקציב השוטף ושזה לא יהיה נושא לוויכוח בין נערי האוצר לבין משרדי הממשלה.
שושנה רון: לגבי הקיצוצים בנושא של פעילות.
שושנה רון: דובר כאן על הנושא הראשון שהוא הטיפול האישי.
שושנה רון: אני לא רק מנכ"לית ברית יוצא בוכרה אלא גם נציגת מועצת ארגוני העולים.
שושנה רון: לגבי הפעילות שלנו, של העמותות, לנו יש את היתרון היחסי שאנחנו מגשרים באותם נושאים שאתם משרדי הממשלה ברמה הארצית וברמה המקומית לא יכולים להגיע לעולים.
שושנה רון: יש לנו את היתרון היחסי.
שושנה רון: ברגע שהתקציב בא מאוחר, זה פוגע בתכנון, זה פוגע בביצוע, זה פוגע בעולם החדשים והוא גם לא יעיל.
שושנה רון: אני רוצה שתדעו כאן בוועדת הקליטה, שלכם יש את הפריוריטי של הרגישות הגדולה ביותר בכנסת, שניתן לכם את כל התמיכה.
צבי הנדל: אני מתנצל בפני כל הציבור הנהדר הזה שהוזמן ולא יקבל היום את רשות הדיבור.
צבי הנדל: יתכן ואם נראה צורך, פרט לישיבה המשותפת עם ועדת כספים נקיים ישיבה נוספת רק של הוועדה יחד אתכם.
צבי הנדל: אני רוצה לנצל את ההזדמנות הזו ולומר תודה מכל הלב לכולם ואני לא רוצה אפילו להזכיר שמות.
צבי הנדל: ברגעים הקשים של אותן משפחות שיקיריהן נפלו באסון המטוס הנורא הזה, כאשר בתחילה אפילו לא ידענו מי הן, לא היו רשימות ולא ידענו למי להתייחס.
צבי הנדל: בניגוד לתמונה שניסו בכוח לצייר בחלק מכלי התקשורת, אני לא חושב שההתנהגות הייתה קרה כלפי האסון יותר משהייתה אם היו ישראלים ותיקים.
צבי הנדל: צריך להבין אובייקטיבית שלתקשורת – פעם ראשונה בחיים אני מגן עליה – לא היה מה לצלם.
צבי הנדל: אם בנפילת אולם השמחות בירושלים יכולת להביא צילומים כל הזמן, פה יכולת לצלם אוויר וים.
צבי הנדל: לכן אני לא מקבל את העניין הזה.
צבי הנדל: יש ציניקנים ויש גם כאלה שלא אוהבים את העלייה, אבל אלה נמצאים בשולי החברה הישראלית כאשר רוב רובו של העם היושב בציון לא כזה.
צבי הנדל: לכן אני אומר תודה גם למשרדים שעסקו בזה, גם לסוכנות, גם לגופים החוץ-ממשלתיים שבמרכזם עמד כמובן סל"ע.
צבי הנדל: אנחנו נידרש לעוד עזרה.
צבי הנדל: לחצו עלי חלק מהחברים לכנס ישיבה בנושא הזה אבל לדעתי כרגע זה מיותר למרות שאולי נקיים ישיבה כזאת לקראת השלושים על מנת שאז כבר נוכל לשמוע מהמשרדים ומהסוכנות האם יש דבר נוסף שצריכים להתארגן בו כי לא ניתן לעזור בדרכים הרגילות.
צבי הנדל: בינתיים אני סומך את שתי ידיי על העבודה שלכם ואומר לכם שאתם פועלים בשם כל עם ישראל ומי שבשמו אתם לא פועלים, הוא זניח והוא שולי.
צבי הנדל: אני מאחל לכם בהצלחה ואני מאחל לכולנו שנושאים כאלה יהיו היסטוריה ולא נדון בהם אף פעם.
צבי הנדל: אני מתנצל על הקיצור בישיבה.
צבי הנדל: אני מקדם בברכה את ידידי ורעי סלי מרידור, מנכ"ל העם היהודי.
צבי הנדל: מדי פתיחת מושב הכנסת אנחנו שומעים דיווח על הפעילות בנושא עלייה וקליטה הן מהממונה על משרד הקליטה, ושמענו אתמול, אמנם בתמציתיות, את סגן השר יולי אדלשטיין, והיום אנחנו שמחים לארח את יושב-ראש הסוכנות היהודית סלי מרידור.
צבי הנדל: נשמע על עידוד העלייה, גם דברים טובים וגם דברים שבהם יש צורך להירתם ולהועיל, אם נצליח.
צבי הנדל: הייתי מבקש ממך לומר לנו, אם כי עדיין קשה לדעת, אם יש כבר ניצנים ומה אתם מרגישים כאיתותים ראשונים מארצות-הברית.
סלי מרידור: תודה ליושב-ראש הוועדה, לחברי הכנסת ולמוזמנים על ההזדמנות להיפגש פעם נוספת עם חברי הוועדה.
סלי מרידור: בראשית דבריי אני רוצה לשוב ולהביע צער וכאב עמוקים על האסון הנורא ועל האובדן הגדול, של המשפחות בראש ובראשונה, ושל כולנו, באסון של הפלת המטוס הרוסי שטס מנובוסיבירסק לארץ.
סלי מרידור: אני רוצה לנצל את ההזדמנות להביע הערכה לכל הגופים הממשלתיים, המתנדבים והפרלמנטריים שחברו ביחד אתנו כדי להושיט יד למשפחות, גם פה, גם שם, ולומר עוד פעם שתי הערות בהקשר הזה.
סלי מרידור: האחת, שכואב הלב שרק באסונות כבדים נפתח חלון, או נפתחת האוזן, או לפמים נפתחים גם המוח והלב של החברה הישראלית הכללית לגבורה של העלייה ושל העולים ולתרומה האדירה שלהם לחברה הישראלית.
סלי מרידור: שנית, שהמבחן שלנו, כמו בכל הדברים, הוא לא מבחן לטווחים קצרים אלא מבחן לטווחים ארוכים, וגם המבחן המוסרי, האנושי והיהודי שלנו בסיוע למשפחות האלה לא יהיה רק לפי מה שעשינו בשבוע הראשון והשני, אלא עד כמה לבד, ואני מקווה לא לבד יהיו המשפחות האלה בעוד שנה או שנתיים.
סלי מרידור: לגופה של בקשתו של ידידי הטוב יושב-ראש הוועדה, השבוע עולים לארץ, אם ירצה השם - אנחנו רק ביום שלישי, פעמיים כי טוב – כ-996 עולים.
סלי מרידור: יש ביניהם 784 מברית-המועצות לשעבר, 70 מאתיופיה, 54 מארגנטינה, 34 מצרפת.
סלי מרידור: שאלת שאלה לגבי ארצות-הברית – יעלו ששה מארצות-הברית, מתוך אלף העולים.
צבי הנדל: ששה מטוסים?
סלי מרידור: אני מציין את הדברים לא כי השבוע הזה הוא שבוע חריג אלא כי בסך-הכל השבוע הזה הוא די אופייני גם בהיקף וגם בחלוקה מאין באים העולים.
סלי מרידור: אני חושב שאנחנו כעם וכמדינה יכולים להיות מאד-מאד גאים בעובדה שמאז פרוץ ההתקפה נגדנו במלחמת הטרור הזאת לפני שנה עלו ארצה 48,000 עולים חדשים.
סלי מרידור: אני חושב שזה מספר פנטסטי בכל קנה-מידה.
צבי הנדל: אתמול קיבלנו נתון שהשנה, עד עכשיו, עלו לארץ 25,000 עולים בערך.
סלי מרידור: מ-1 באוקטובר 2000 עד 30 בספטמבר 2001 למיטב ידיעתי עלו ארצה 48,000 עולים מכלל רחבי העולם.
סלי מרידור: מ-1 בינואר 2001 עד 30 בספטמבר 2001 עלו למעלה מ-32,000 עולים.
סלי מרידור: ההערכה שלנו היא שעד סוף השנה, במהלך ינואר – דצמבר יעלו ארצה בין 42,000 ל-45,000 עולים.
סלי מרידור: אם לוקחים שנה שלמה, אוקטובר – ספטמבר, מול שנה שלמה של ינואר – דצמבר, ורואים שצפוי פער בין 48,000 לבין 43,000, שזה 5,000, זה מבטא את העובדה שהשלכות המשבר בארץ החלו להיות ניכרות רק קרוב לחצי שנה אחרי תחילתו, וקצב העלייה בחודשים אוקטובר-נובמבר-דצמבר, ואפילו ינואר-פברואר לפני שמונה – תשעה חודשים עדיין שיקף את המצב הטרום-משברי, וקצב העלייה מאפריל-מאי והלאה הוא קצב עלייה במדרגה מסוימת יותר נמוך.
סלי מרידור: אני עוד אשוב לזה.
סלי מרידור: כפי שאמרתי, אני חושב שיש לזה ביטוי להישג אדיר של העם היהודי ושל מדינת ישראל.
סלי מרידור: אני נתבקשתי בבקשה לקראת הפגישה הזאת לנסות להעריך מה ההשפעה של המשבר על המספרים.
סלי מרידור: קשה מאד לבודד מרכיבים משתנים ושאלת העלייה היא לא תולדה של משתנה אחד.
סלי מרידור: אני בכל-זאת אעז לנסות לעשות את זה ואני לוקח כשנת פתיחה את שנת 1998, ואפילו ממוצע בין שנת 1997 לשנת 1998, שזה לפני המשבר הכלכלי ברוסיה, והעלייה בשנת 1998 מכל העולם היתה 56,000 איש.
סלי מרידור: הממוצע בין 1998 ל-1997 היה 60,000 איש.
סלי מרידור: אנחנו יודעים שבעקבות המשבר הכלכלי והפוליטי והתפרצויות של ביטויים חריפים נגד יהודים ברוסיה היתה עלייה דראמטית בעלייה מרוסיה בשנת 1999.
סלי מרידור: שוב, המשבר היה בקיץ 1998, ההשלכות המעשיות היו מתחילת 1999, עוד פעם מרווח של מספר חודשים עד שהתהליך מיתרגם לעלייה, במקרה ההוא בכיוון הפוך.
סלי מרידור: כידוע לכם, היה משבר כלכלי גדול מאד ברוסיה והיתה תקופה של סוף עידן ילצין ולא היה ברור מה יהיה אחרי עידן ילצין.
סלי מרידור: אז היתה גם התגברות הטרור בצ'צ'ניה.
סלי מרידור: היו מספר מרכיבים שתרמו לתחושה שהובילה אנשים לקדם את ההחלטות שלהם לעלות.
צבי הנדל: ומה קרה עם מספר העוליםב-1999?
סלי מרידור: מספר העולים מרוסיה עלה בלמעלה מפי שתיים.
סלי מרידור: אם אני זוכר היטב, בשנת 1998 הגיעו 14,000 או 15,000 עולים ובשנת 1999 הגיעו 30,000 עולים, וזה עשה שינוי גדול מאד, קפיצת מדרגה.
סלי מרידור: אבל אם מנסים לנכות החוצה את המשתנה של המשבר ברוסיה ומניחים שיש ירידה טבעית במספר העולים מחבר המדינות כתוצאה מהצטמצמות מאתר הזכאים - יש לצערנו הגירה לארצות אחרות במספרים לא מבוטלים, יש התמעטות של האוכלוסייה, כי זאת אוכלוסייה מבוגרת עם מעט לידות ולצערנו הרבה פטירות - ההנחה שלי היא שלולא הענין ברוסיה, ואם זה היה המשתנה היחידי שאנחנו מנטרלים אותו עכשיו, סביר להניח שהיינו מדברים על קרוב ל-50,000 עולים בשנת 2001.
סלי מרידור: עכשיו אנחנו מדברים על מספרים בין 42,000 ל-45,000 עולים.
סלי מרידור: אני מעריך שזאת תולדה של משתנים אחרים.
סלי מרידור: בין המשתנים האחרים שיכולים להשפיע זה המצב הביטחוני וגם המצב הכלכלי בישראל, וכמו שאנחנו יודעים בחודשים האחרונים מצב התעסוקה בישראל לא הולך ומשתפר, ואני מניח שהאינפורמציה הזאת לא נשארת בסוד והיא גם מגיעה לארצות שמהן יהודים שולחים את בניהם לארץ.